## Pravilnik o arheološkim istraživanjima

### NN 30/2005 (4.3.2005.), Pravilnik o arheološkim istraživanjima

# MINISTARSTVO KULTURE

533

Na
temelju članka 49. stavka 2. Zakona o zaštiti i očuvanju kulturnih dobara
(»Narodne novine«, broj 69/99, 151/03 i 157/03) ministar kulture donosi

## Pravilnik

### o arheoloŠkim istraŽivanjima

OpĆe
odredbe

Članak
1.

Ovim se
Pravilnikom propisuju uvjeti za obavljanje arheo­loških istraživanja na
području Republike Hrvatske (u daljnjem tekstu: istraživanje).

Članak
2.

Ovim
Pravilnikom uređuju se istraživanja:

– površinski
širih područja koja obuhvaćaju nalazišta arheo­loš­kog i kulturno-povijesnog
značenja: arheološke zone i arheo­loška nalazišta (lokaliteti) i

–
područja pojedinačnih arheoloških nalaza.

Odredbe
ovoga Pravilnika odnose se i na istraživanja na morskom dnu i morskom podzemlju
unutarnjih morskih voda i teritorijalnog mora Republike Hrvatske te u rijekama
i jezerima Republike Hrvatske (u daljnjem tekstu: podvodna istraživanja).

Članak
3.

Istraživanje
u smislu ovoga Pravilnika podrazumijeva:

–
arheološka iskopavanja: sustavno iskopavanje, zaštitno iskopavanje, revizijsko
iskopavanje i sondažno iskopavanje,

–
arheološke preglede terena: reambulaciju, rekognosciranje,

–
nedestruktivne metode (aeroarheologija, geofizička istra­ži­va­nja, georadarska
istraživanja).

Izdavanje odobrenja istraŽivanja

Članak
4.

Istraživanje
se može obavljati samo uz odobrenje konzervatorskog odjela Ministarstva kulture
na čijem su području nalazišta ili nalazi, a za područje Grada Zagreba Gradskoga
zavoda za zaštitu spomenika kulture i prirode u Zagrebu (u daljnjem tekstu:
nadležno tijelo).

Podnositelj
zahtjeva za odobrenje istraživanja u zahtjevu navodi podatke o:

–
podnositelju zahtjeva;

– vrsti
i metodologiji, mjestu, vremenu, opsegu, sadržaju i ciljevima istraživanja;

– stručnom voditelju;

– osobama koje sudjeluju u istraživanju;

– roniocima s odgovarajućom stručnom i ronilačkom
kvalifikacijom koja odgovara dubini ronjenja odnosno radilišta uz liječničku
potvrdu o sposobnosti za profesionalna ronjenja i podatke o ronilačkoj opremi i
instrumentima, za podvodna istraži­vanja, te

– mjestu privremene pohrane nalaza.

Zahtjevu treba priložiti:

– preslik rješenja Ministarstva kulture (u daljnjem
tekstu: Ministarstvo) sukladno članku 100. Zakona o zaštiti i očuvanju
kulturnih dobara;

– dopuštenja
propisana posebnim zakonima;

–
potvrdu o osiguranim financijskim sredstvima i

–
financijski plan istraživanja, konzervacije i restauracije nalazišta i nalaza.

Odobrenje snimanja

Članak
5.

Fotografska,
filmska, video i druga snimanja arheoloških na­lazišta ili nalaza mogu se
obavljati samo uz posebno odobrenje nadležnog tijela.

U
odobrenju iz stavka 1. ovoga članka mora se navesti svrha u koju se snimljeni
materijal može koristiti i eventualna ograni­čenja.

Osoba
koja je dobila odobrenje za snimanje iz stavka 1. ovoga članka dužna je po završetku
snimanja jednu kopiju snimljenog materijala s pripadajućom dokumentacijom
predati nadležnom tijelu.

Za
vrijeme istraživanja snimanja arheoloških nalazišta ili nalaza iz stavka 1.
ovoga članka odobrava voditelj istraživanja.

StruČni voditelj i sudionici istraŽivanja

Članak
6.

Istraživanje
vodi stručni voditelj.

Stručni
voditelj mora biti državljanin Republike Hrvatske.

Stručni
voditelj može biti osoba koja ima visoku stručnu spremu – diplomirani arheolog,
iskustvo u organizaciji istraži­va­nja, najmanje 12 mjeseci iskustva stečenog
sudjelovanjem u terenskim istraživanjima, te rješenje Ministarstva sukladno
članku 100. Zakona o zaštiti i očuvanju kulturnih dobara.

Stručni
voditelj podvodnog istraživanja mora, uz uvjete iz stavka 3. ovoga članka,
imati i odgovarajuću ronilačku kategoriju (najmanje CMAS 3\* ili drugu odgovarajuću
kategoriju).

Članak
7.

U istraživanjima
mogu sudjelovati domaće i strane fizičke i pravne osobe na temelju odobrenja
nadležnog tijela.

Strane
fizičke i pravne osobe mogu sudjelovati u istraživanjima ako imaju i dopuštenja
propisana posebnim propisima te pod uvjetom uzajamnosti.

Zahtjev
za sudjelovanje strane fizičke i pravne osobe podnosi stručni voditelj.

Članak
8.

Stručni
voditelj dužan je svakodnevno biti nazočan na nalazištu.

U slučaju spriječenosti stručni voditelj dužan je
imenovati jednog ili više zamjenika iz redova stručne ekipe koji ispunjavaju
sve uvjete za stručnog voditelja.

Nazočnost stručnog voditelja ili zamjenika evidentira
se u terenskom dnevniku.

Stručni voditelj dužan je omogućiti nadzor
inspektorima zaštite kulturnih dobara te drugim ovlaštenim službenicima
Ministarstva kulture.

Članak 9.

Stručni voditelj ili njegov zamjenik dužan je nadležnom
tijelu bez odlaganja dostaviti pisano obrazloženje svake izmjene ili odstupanja
od plana i programa radova istraživanja.

ArheoloŠka istraŽivanja

Članak
10.

Za
arheološka istraživanja stručni voditelj dužan je osigurati:

– odgovarajuću opremu i instrumente za prostorno određenje
i dokumentiranje nalazišta i nalaza;

– obavljanje iskopavanja prateći stratigrafsku
strukturu nalazišta, što je potrebno i odgovarajuće dokumentirati;

– vođenje terenskog dnevnika u koji se unose svi
podaci o istraživačkim radovima i dnevnim događajima koji su od znače­nja za
istraživanje, vođenje nacrtne dokumentacije u odgo­va­ra­jućim mjerilima, vođenje
fotografske i filmske dokumentacije cije­log nalazišta i dijelova nalazišta te
vođenje terenskog popisa pokretnih nalaza i uzoraka (u daljnjem tekstu:
terenska dokumentacija);

–
označavanje svakoga pojedinačnog nalaza ili grupe nalaza tako da oznaka sadrži
detaljne podatke o mjestu i položaju gdje je nađen te vođenje dokumentacije o
tome;

–
privremenu zaštitu nalazišta do početka trajne konzervacije;

–
privremenu pohranu nalaza, te

–
uvjete tehničke zaštite, zaštite na radu, te zaštite u slučaju nesreće na radu
u skladu s propisima i uobičajenim standardima struke.

Podvodna istraŽivanja

Članak
11.

Kod
podvodnih istraživanja stručni voditelj dužan je osigurati obilježavanje
područja na kojem se obavlja istraživanje u skladu s posebnim propisima o
obavljanju podvodnih djelatnosti.

Članak
12.

Stručni
voditelj podvodnih istraživanja dužan je bez odgađanja izvijestiti nadležnu
lučku kapetaniju o početku, prekidu, nastavljanju ili napuštanju radova.

Konzervacija nalaziŠta i nalaza

Članak
13.

Najkasnije
u roku od 2 godine od završetka odobrenih terenskih radova mora se osigurati
konzervacija nalazišta i nalaza, osim u slučaju složene konzervacije kada nadležno
tijelo pisanim odobrenjem utvrdi rok za konzervaciju nalazišta i nalaza.

StruČno izvjeŠĆe

Članak
14.

Stručni
voditelj dužan je stručno izvješće te skraćeno stručno izvješće o provedenim
istraživanjima podnijeti nadležnom tijelu u roku od 3 mjeseca od završetka
istraživanja.

Ministarstvo
ima pravo objaviti stručno izvješće, a dužno je objaviti skraćeno stručno izvješće
u dogovoru s voditeljem istraživanja.

Preslik
stručnog izvješća dostavlja se i ustanovi u kojoj su pohranjeni nalazi.

StruČno izvjeŠĆe o iskopavanjima

Članak
15.

Stručno
izvješće o iskopavanjima mora sadržavati:

–
pisani opis iskopavanja;

– smještaj
nalazišta na kartografskoj podlozi mjerila 1:5 000 ili detaljnije i na
katastarskoj podlozi, odnosno kod podvodnih istraživanja na kartografskim
podlogama odgovarajućeg mjerila;

–
tlocrt prostora iskopavanja i karakteristične profile iskopa u odgovarajućem
mjerilu;

– izbor
fotografija nalazišta prije, za vrijeme te po završetku iskopavanja;

– izbor
fotografija nalaza, te

–
približno potrebno vrijeme za eventualno prezentiranje nalazišta.

StruČno izvjeŠĆe o pregledima
terena i drugim istraŽivanjima

Članak
16.

Stručno
izvješće o arheološkim pregledima terena te o istraživanju nedestruktivnim
metodama mora sadržavati:

–
pisani opis istraživanja i interpretaciju rezultata dobivenih nedestruktivnim
metodama;

– smještaj
nalazišta na kartografskoj podlozi mjerila 1:25 000 ili detaljnije,
odnosno kod podvodnih istraživanja na kartografskim podlogama odgovarajućeg
mjerila, te

– izbor
fotografske dokumentacije s opisima.

IznoŠenje dokumentacije, uzoraka i
nalaza

Članak
17.

Iznošenje
terenske dokumentacije u inozemstvo moguće je samo u kopiji i uz odobrenje
nadležnog tijela.

Iznošenje
uzoraka radi analize u inozemstvo kao i pokretnih nalaza moguće je samo uz
odobrenje nadležnog tijela, a pod uvjetima propisanim Zakonom o zaštiti i
očuvanju kulturnih dobara.

Zahtjev
za iznošenje može podnijeti stručni voditelj.

Objavljivanje dokumentacije i
nalaza

Članak 18.

Stručni voditelj sa svojim
suradnicima ima isključivo pravo na prvu objavu dokumentacije i prikupljenih
nalaza najkasnije 3 godine od dana završetka istraživanja.

Prva objava mora biti u
Republici Hrvatskoj.

Po isteku roka iz stavka 1.
ovoga članka stručni voditelj dužan je svu dokumentaciju i nalaze predati
ustanovi koja je određena za trajnu pohranu nalaza.

Nadležno tijelo u slučaju složenih
istraživanja koja traju više godina može odobriti osobama iz stavka 1. ovoga
članka zadržavanje dokumentacije i nalaza i nakon proteka roka od 3 godine od
dana završetka istraživanja, uz uvjet da redovito objavljuju preliminarne
rezultate istraživanja, a najkasnije jednu godinu nakon završetka istraživačke
kampanje.

Stručni voditelj je dužan po
završetku istraživanja objaviti rezultate istraživanja i stručno obrađene
nalaze, a u slučaju kada istraživanja traju duže od pet godina stručni voditelj
dužan je svake pete godine objaviti rezultate istraživanja i stručno obrađene
nalaze.

Članak 19.

Arheološka istraživanja koja
nisu okončana objavom rezultata istraživanja i objavom stručno obrađenih nalaza
u rokovima utvrđenim ovim Pravilnikom smatraju se nedovršenima.

U slučaju iz stavka 1. ovog
članka nadležno tijelo može, na zahtjev, odobriti stručnu obradu nalaza.

U odobrenju nadležno tijelo
određuje moguće trajanje stručne obrade te rok za objavu.

Odobrenje za novo istraŽivanje

Članak
20.

Podnositelju
zahtjeva za odobrenje i stručnom voditelju ne može se izdati odobrenje za drugo
istraživanje dok ne ispune sve obveze iz prethodnog istraživanja određene ovim
Pravilnikom.

Članak 21.

Danom stupanja na snagu ovoga Pravilnika prestaje važiti
Pravilnik o uvjetima za obavljanje arheološkog istraživanja spomenika kulture
na morskom dnu ili morskom podzemlju unutarnjih morskih voda i teritorijalnog
mora Republike Hrvatske (»Narodne novine« broj 94/98).

Članak 22.

Ovaj Pravilnik stupa na snagu osmoga dana od dana
objave u »Narodnim novinama«.

Klasa: 612-08/04-01-591
Urbroj: 532-10-01/1-05-01
Zagreb, 22. veljače 2005.

Ministar
**mr. sc. Božo Biškupić**, v. r.

Pravilnik, NN 30/2005-533